4. ΝΟΜΟΣ ΧΚΘ΄ της 26/28 Ιουν. 1877 Περί υπαγωγής των εν Λευκάδι αλυκών εις το μονοπώλιον του Κράτους. Άρθρ.1.-Αι εν Λευκάδι αλυκαί συμπεριλαμβάνονται εις το μονοπώλιον του Κράτους, η δε καλλιέργεια και διαχείρισις αυτών ανατίθεται εις το Υπουργείον των Οικονομικών, διεξαγομένη κατά τας διατάξεις των κειμένων νόμων. Άρθρ.2.-Το Δημόσιον θέλει χορηγεί κατ’ έτος εις την διαχειριζομένην μέχρι τούδε τας ειρημένας αλυκάς κοινότητα το καθαρόν έσοδον, όπερ αύτη εισέπραττεν ετησίως εκ της διαχειρίσεως ταύτης. Το καθαρόν τούτο εισόδημα θέλει ορισθή επί τη βάσει  του μέσου όρου της τελευταίας προ της ενώσεως πενταετίας, ήτοι των ετών 1858-1862. Εις τας νήσους του πρώην Ιονίου Κράτους, αίτινες δεν έχουσιν ιδίας αλυκάς, παραχωρείται το καθαρόν έσοδον, όπερ ετησίως εκάστη αυτών εισπράττει εκ του μονοπωλίου του άλατος κατά τον μέσον όρον της προκειμένης πενταετίας. Αι επιχορηγήσεις αύται ήδη ορίζονται κατ’ έτος δια πράξεων του Υπ. Συμβουλίου. Άρθρ.3.-(Κατηργήθη δια του Β.Δ. 7/9 Δεκ. 1947, 28. Εα. 40). Άρθρ.4.-(Προσωρινής ισχύος). Άρθρ.5.-(Δια Β.Δ/τος θέλουσιν ορισθή επί τη βάσει των προηγουμένων διατάξεων 1)το ετήσιον χρηματικόν χορήγημα, το αντίτιμον του υπάρχοντος άλατος και αι προθεσμίαι των πληρωμών αμφοτέρων, και 2) το διορισθησόμενον προσωπικόν της διαχειρίσεως και ο μισθός αυτού. Άρθρ.6.-(Προσωρινής ισχύος). 